তমলুকে শুভেন্দুর মিছিলে অনুমতি হাইকোর্টের

কলকাতা: রাজ্যের যুক্তি খারিজ করে তমলুকে শুভেন্দু অধিকারীর মিছিলে (Tamlu Participate Suvendu Adhikaris Rally) অনুমতি দিল কলকাতা হাইকোর্ট (Calcutta High Court)। বৃহস্পতিবার অনুমতি দিয়েছে হাইকোর্টের বিচারপতি তীর্থঙ্কর ঘোষ। মিছিলের অনুমতি দিয়ে বেশ কিছু শর্ত দিয়েছেন বিচারপতি। বিচারপতি ঘোষের নির্দেশ, ১ হাজার লোক নিয়ে মিছিল করতে হবে। স্কুল চত্বরে নিরবতা বজায় রাখতে হবে। দুপুর ১ টা থেকে ২.৩০ মধ্যে মিছিল করতে হবে। কোনও রকমের উস্কানিমূলক বক্তব্য পেশ করা যাবে না। শান্তিপূর্ণভাবে মিছিল করতে হবে।

আরও পড়ুন:একগুচ্ছ দাবি নিয়ে এসএফআইয়ের বিক্ষোভ প্রেসিডেন্সিতে

দোলে হিন্দুদের উপর হামলার প্রতিবাদে তমলুকের রাজবাড়ি ময়দান থেকে হাসপাতাল মোড় পর্যন্ত মিছিল করতে চান বিজেপি। বৃহস্পতিবার বিকাল তিনটের সময়ে মিছিল শুরু করার কথা। এদিন আদালতে জানায় বিজেপির আইনজীবী। আদালতে পাল্টা রাজ্যের আইনজীবী জানায়, বিজেপি যে রুটে মিছিল করার কথা বলছে সেই রাস্তায় মসজিদ আছে, নমাজ হয়। প্রশাসনিক ভবন ও আদালতও আছে। সাধারণ মানুষের অসুবিধা হবে। রাজ্যের তরফে পাল্টা মিছিলের জন্য নিমতলা থেকে তালপুকুর পর্যন্ত বিকল্প রুটের প্রস্তাব দেওয়া হয়।বিজেপির আইনজীবী আদালতে বলেন একঘণ্টা সময় দিন, মিছিল শেষ হয়ে যাবে। সওয়াল জবাবের শেষে তমলুকে শুভেন্দুর মিছিলে শর্তসাপেক্ষে অনুমতি দিল বিচারপতি তীর্থঙ্কর ঘোষ। বিচারপতির নির্দেশ কোনও উস্কানিমূলক বক্তব্য পেশ করা যাবে না। শান্তিপূর্ণ মিছিল করতে হবে।

অন্য খবর দেখুন